CELEX: 32021D0260
Language: hu
Date: 2021-02-11 00:00:00
Title: A Bizottság (EU) 2021/260 végrehajtási határozata (2021. február 11.) a víziállatokat érintő egyes betegségek hatásának enyhítését célzó nemzeti intézkedéseknek az (EU) 2016/429 európai parlamenti és tanácsi rendelet 226. cikke (3) bekezdésével összhangban történő engedélyezéséről és a 2010/221/EU bizottsági határozat hatályon kívül helyezéséről (az értesítés a C(2021) 773. számú dokumentummal történt) (EGT-vonatkozású szöveg)

2021.2.19.   
               
               
                  HU
               
               
                  Az Európai Unió Hivatalos Lapja
               
               
                  L 59/1
               
            
         A BIZOTTSÁG (EU) 2021/260 VÉGREHAJTÁSI HATÁROZATA
         (2021. február 11.)
         a víziállatokat érintő egyes betegségek hatásának enyhítését célzó nemzeti intézkedéseknek az (EU) 2016/429 európai parlamenti és tanácsi rendelet 226. cikke (3) bekezdésével összhangban történő engedélyezéséről és a 2010/221/EU bizottsági határozat hatályon kívül helyezéséről
         
            
               (az értesítés a C(2021) 773. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre („Állategészségügyi rendelet”) (1) és különösen annak 226. cikke (3) bekezdésére,
         mivel:
         
                     (1)
                  
                  
                     A 2006/88/EK tanácsi irányelv (2) megállapítja többek között a tenyésztett víziállatok és az azokból származó termékek forgalomba hozatalára, behozatalára és tranzitjára alkalmazandó állategészségügyi követelményeket, a tenyésztett víziállatok betegségeivel kapcsolatos tudatosság növelését célzó megelőző minimumintézkedéseket, valamint a víziállatok egyes betegségeinek gyanúja vagy kitörése esetén alkalmazandó járványvédelmi minimumintézkedéseket. Az (EU) 2016/429 rendelet 2021. április 21-i hatállyal hatályon kívül helyezi az említett irányelvet.
                  
               
                     (2)
                  
                  
                     Az (EU) 2016/429 rendelet 9. cikke (1) bekezdésének d) pontja azokra a jegyzékbe foglalt betegségekre alkalmazandó járványvédelmi szabályokat tartalmazza, amelyek esetében azért van szükség intézkedésre, hogy megakadályozzák az Unió területére való bejutásuk vagy a tagállamok közötti mozgatás következményeként való elterjedésüket.
                  
               
                     (3)
                  
                  
                     Az uniós akvakultúra a tagállamokban termesztett fajok és az alkalmazott termelési rendszerek tekintetében rendkívül változatos, és valószínű, hogy ez a sokféleség idővel növekedni fog. Következésképpen egyes olyan betegségek, amelyekre nem vonatkozik az (EU) 2016/429 rendelet 9. cikke (1) bekezdésének d) pontjában szereplő felsorolás, relevánsak lehetnek egyes tagállamok szempontjából vagy azért, mert az adott faj jelen van ezekben a tagállamokban, vagy pedig az adott tagállamban alkalmazott akvakultúrás termelési módszerek miatt. Amennyiben egy, az (EU) 2016/429 rendelet 9. cikke (1) bekezdésének d) pontjában hivatkozott, jegyzékbe foglalt betegségektől eltérő betegség jelentős kockázatot jelent ezekben a tagállamokban a víziállatok egészségére, e tagállamok az adott betegség terjedésének megfékezésére az említett rendelet 226. cikkének (1) bekezdése alapján nemzeti intézkedéseket fogadhatnak el, feltéve, hogy ezek az intézkedések megfelelőek és szükségesek a kitűzött célok eléréséhez.
                  
               
                     (4)
                  
                  
                     A tagállamok által javasolt nemzeti intézkedések megfelelő és szükséges voltának garantálása érdekében a Bizottságnak előzetesen be kell jelenteni minden olyan intézkedést, amely érintheti a víziállatok tagállamok közötti mozgatását, hogy az intézkedéseket engedélyezni, vagy szükség esetén módosítani lehessen.
                  
               
                     (5)
                  
                  
                     Egyes tagállamok engedélyt kaptak arra, hogy a 2006/88/EK irányelv 43. cikkének megfelelően nemzeti intézkedéseket fogadjanak el egyes betegségek tenyésztett víziállatokra gyakorolt hatásának enyhítése céljából. A 2010/221/EU bizottsági határozat (3) részletesen felsorolja ezeket a tagállamokat és a betegségeket, amelyekre vonatkozóan az adott tagállamban nemzeti intézkedések vannak érvényben.
                  
               
                     (6)
                  
                  
                     Egyes tagállamok a koi-herpeszvírusbetegség tekintetében betegségtől mentes státuszt kaptak, vagy a 2006/88/EK irányelv alapján jóváhagyott felszámolási vagy felügyeleti programot hajtanak végre a betegség tekintetében. A koi-herpeszvírusbetegség ugyanakkor E kategóriájú betegségként szerepel az (EU) 2018/1882 bizottsági végrehajtási rendeletben (4), azaz olyan jegyzékbe foglalt betegség, amely esetében Unión belüli felügyeletre van szükség. Ezért e betegség esetében mérlegelhető az (EU) 2016/429 rendelet 226. cikke szerinti nemzeti intézkedések meghozatala.
                  
               
                     (7)
                  
                  
                     Az (EU) 2016/429 rendelet szerinti új rendszerre való zökkenőmentes átállás biztosítása érdekében az érintett tagállamoknak 2021. április 21-től kérniük kell az (EU) 2016/429 rendelet 226. cikkének (2) bekezdése szerinti nemzeti intézkedések jóváhagyását.
                  
               
                     (8)
                  
                  
                     A Bizottság értékelte az érintett tagállamok által javasolt intézkedéseket, amelynek során figyelembe vette az Állategészségügyi Világszervezet (OIE) szabványait (5) és az adott betegségeknek és a javasolt intézkedéseknek az Unióra gyakorolt általános hatását. A Bizottság úgy véli, hogy az érintett tagállamok bizonyították a szóban forgó intézkedések megfelelőségét és szükségességét, és azok jóváhagyása indokolt az adott betegségek területükre történő behurcolásának megakadályozása, illetve tagállamok közötti terjedésének megfékezése érdekében Az érintett tagállamokat ennek megfelelően fel kell sorolni e határozat mellékleteiben.
                  
               
                     (9)
                  
                  
                     A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással (a továbbiakban: a kilépésről rendelkező megállapodás) és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban az (EU) 2016/429 rendelet és az annak alapján elfogadott bizottsági jogi aktusok a kilépésről rendelkező megállapodásban előírt átmeneti időszak végét követően Észak-Írország tekintetében továbbra is alkalmazandók az Egyesült Királyságra és az Egyesült Királyságban. Ezért az Egyesült Királyságot (Észak-Írország) ennek megfelelően fel kell venni e határozat mellékleteibe.
                  
               
                     (10)
                  
                  
                     A tagállamok egészségügyi státuszának az (EU) 2016/429 rendelet 226. cikkének (3) bekezdése alapján egy adott betegség tekintetében engedélyezett nemzeti intézkedésekkel történő védelme érdekében a szóban forgó betegségekre fogékony víziállatfajok szállítmányainak olyan tagállamból vagy annak olyan részéből kell származniuk, amely mentes az említett betegségtől. Az ilyen szállítmányokat a betegségtől mentes státuszukat tanúsító hatósági bizonyítványnak kell kísérnie.
                  
               
                     (11)
                  
                  
                     Az (EU) 2016/429 rendelet 226. cikkének (3) bekezdése alapján engedélyezett nemzeti intézkedésekkel rendelkező tagállamba vagy annak egy részébe szánt szállítmány származási helyét igazoló állategészségügyi bizonyítványok szerepelnek az (EU) 2020/2236 bizottsági végrehajtási rendeletben (6) meghatározott, a víziállatok tagállamok közötti mozgatására vonatkozó megfelelő hatósági bizonyítványminták között. Ezeket az állategészségügyi bizonyítványokat akkor kell használni, ha a jegyzékbe foglalt fajokhoz tartozó víziállatokat olyan tagállamba vagy annak olyan részébe szánják, amelyre vonatkozóan a Bizottság az (EU) 2016/429 rendelet 226. cikkének (3) bekezdésével összhangban nemzeti intézkedéseket engedélyezett.
                  
               
                     (12)
                  
                  
                     Az e határozattal engedélyezett nemzeti intézkedések csak addig alkalmazandók, amíg továbbra is megfelelőek és szükségesek a betegségek adott tagállamokba történő behurcolásának megakadályozásához, illetve a betegségek tagállamok közötti terjedésének megfékezéséhez. Annak érdekében, hogy a Bizottság rendszeresen értékelhesse az ilyen intézkedések megfelelőségét és szükségességét, valamint, hogy szükség esetén módosítani lehessen az intézkedéseket, a tagállamoknak éves jelentést kell küldeniük a Bizottságnak, részletesen ismertetve az intézkedések előző évi működését. Az ilyen éves jelentésekben és az egyéb vonatkozó jelentésekben szerepelniük kell bizonyos, az (EU) 2020/2002 bizottsági végrehajtási rendeletben (7) meghatározott információknak.
                  
               
                     (13)
                  
                  
                     Az (EU) 2016/429 rendelet 226. cikkének (3) bekezdésével összhangban engedélyezett mentesítési programok hatására észszerű időn belül javulnia kell a járványügyi helyzetnek. Az egységes végrehajtás érdekében ez az időszak nem lehet hosszabb annál az időszaknál, amely egy C kategóriájú betegségre vonatkozó mentesítési program végrehajtására meg van állapítva. Az (EU) 2016/429 rendelet 226. cikkének (3) bekezdésével összhangban engedélyezett mentesítési program alkalmazási időszaka ezért nem lépheti túl a program Bizottság általi első jóváhagyásának időpontjától számított hat évet. Kellően indokolt esetekben és az érintett tagállam kérésére a Bizottság számára lehetővé kell tenni, hogy a mentesítési program alkalmazási időszakát további hat évvel meghosszabbítsa. Ez a maximális alkalmazási időszak annak érdekében került meghatározásra, hogy megfelelő idő álljon rendelkezésre a mentesítési program végrehajtására, ugyanakkor erkerülhető legyen a víziállatok Unión belüli mozgatásában jelentkező aránytalan és tartós zavar.
                  
               
                     (14)
                  
                  
                     Az uniós jogszabályok egyértelműsége érdekében a 2010/221/EU határozatot hatályon kívül kell helyezni.
                  
               
                     (15)
                  
                  
                     Mivel az (EU) 2016/429 rendelet 2021. április 21-i hatállyal alkalmazandó, e határozatot is ettől az időponttól kell alkalmazni.
                  
               
                     (16)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Tárgy és hatály
            Ez a határozat engedélyezi az I. és II. mellékletben felsorolt tagállamokra vagy azok részeire vonatkozóan a víziállatokat érintő egyes betegségek hatásának korlátozása az (EU) 2016/429 rendelet 226. cikke (3) bekezdése alapján elfogadott nemzeti intézkedéseket, és megállapítja a következőket:
            
                        a)
                     
                     
                        az említett intézkedések kezdeti és folytatólagos jóváhagyásának feltételei;
                     
                  
                        b)
                     
                     
                        a víziállatok tagállamok közötti mozgatására vonatkozó korlátozások;
                     
                  
                        c)
                     
                     
                        a tagállamok jelentéstételi kötelezettségei.
                     
                  
         
            2. cikk
            A betegségtől mentes területekre vonatkozó nemzeti intézkedések jóváhagyása
            Az I. mellékletben szereplő táblázat második és negyedik oszlopában felsorolt tagállamok vagy tagállami részek az említett táblázat első oszlopában felsorolt betegségektől mentesnek minősülnek, és az (EU) 2016/429 rendelet 226. cikkének (3) bekezdésével összhangban jóváhagyást kapnak nemzeti intézkedések elfogadására.
         
         
            3. cikk
            A nemzeti intézkedések hatálya alá tartozó betegségek felszámolására irányuló programok jóváhagyása
            
               (1)   A II. mellékletben szereplő táblázat második oszlopában felsorolt tagállamok által elfogadott, a táblázat első oszlopában felsorolt és nemzeti intézkedések hatálya alá tartozó betegségeknek a táblázat negyedik oszlopában felsorolt területeken történő felszámolására irányuló programok engedélyezésre kerülnek.
            
            
               (2)   Az egyes mentesítési programok alkalmazási időszaka nem lépheti túl a program Bizottság általi első jóváhagyásának időpontjától számított hat évet. Kellően indokolt esetekben a Bizottság az adott tagállam kérésére további 6 éves időtartamra meghosszabbíthatja a mentesítési program alkalmazásának időszakát.
            
         
         
            4. cikk
            A betegségre fogékony fajokhoz tartozó, nemzeti intézkedések, köztük mentesítési programok hatálya alá tartozó víziállatok tagállamok vagy azok részei közötti mozgatása
            A III. melléklet második oszlopában felsorolt, betegségekre fogékony fajokhoz tartozó víziállatoknak az I. vagy II. mellékletben foglalt táblázat második, illetve negyedik oszlopában felsorolt tagállamokba vagy tagállami részekbe történő mozgatása csak akkor engedélyezett, ha az állatok(at):
            
                        a)
                     
                     
                        olyan tagállamból vagy annak olyan részéből származnak, amely az I. mellékletben található táblázat második és negyedik oszlopában a kérdéses betegségtől mentesként szerepel; valamint
                     
                  
                        b)
                     
                     
                        a származási tagállam illetékes hatósága által kiállított, az (EU) 2020/2236 végrehajtási rendelet I. mellékletének 1., 2., 3. vagy 5. fejezetében meghatározott megfelelő állategészségügyi bizonyítványminta szerinti hatósági bizonyítvány kíséri, amely meghatározza a szóban forgó konkrét nemzeti intézkedések szempontjából releváns garanciákat.
                     
                  
         
            5. cikk
            Éves tagállami jelentések
            
               (1)   Az I. és II. mellékletben szereplő táblázat második oszlopában felsorolt tagállamok legkésőbb minden év április 30-ig jelentést nyújtanak be a Bizottságnak az adott tagállamok és azok részei betegségtől mentes státusza érdekében a 2. cikk szerint engedélyezett nemzeti intézkedésekről, illetve a 3. cikk szerint engedélyezett mentesítési programokról.
            
            
               (2)   Az (1) bekezdésben említett jelentés a következőkre terjed ki:
               
                           a)
                        
                        
                           a betegségtől mentes státusz fenntartása érdekében az előző naptári évben hozott intézkedésekre vonatkozó információk, köztük legalább az (EU) 2020/2002 végrehajtási rendelet III. mellékletében meghatározott információk; vagy
                        
                     
                           b)
                        
                        
                           a mentesítési program alakulására vonatkozó információk, többek között az előző naptári évben elvégzett vizsgálatok részletei és legalább az (EU) 2020/2002 végrehajtási rendelet V. mellékletének 4. szakaszában meghatározott információk.
                        
                     
            
               (3)   Az (1) bekezdésben említett jelentésben ismertetni kell, hogy mely okok miatt szükséges még egy naptári évig alkalmazni a betegségtől mentes státuszt, illetve a mentesítési programot. Külön ki kell térni a kezelések, a vakcinák, a betegségekkel szemben rezisztens állományok elérhetőségére és az egyéb releváns változásokra, amennyiben az előző jelentés benyújtása óta ezek körül egy vagy több a szóban forgó betegség megelőzésének és megfékezésének reális lehetőségét jelenti.
            
         
         
            6. cikk
            Az engedélyezett nemzeti intézkedések módosítása
            A Bizottság módosíthatja az I. és II. mellékletben meghatározott nemzeti intézkedéseket, amennyiben az 5. cikk (3) bekezdésében említett információk vagy az állategészségügy terén jelentkező változásokkal kapcsolatos egyéb információk arra utalnak, hogy egy adott betegség behurcolásának megelőzése vagy terjedésének megfékezése már nem teszi szükségessé vagy nem indokolja a tagállamok közötti mozgatás korlátozását.
         
         
            7. cikk
            Hatályon kívül helyezés
            A 2010/221/EU bizottsági határozat 2021. április 21-ével hatályát veszti.
         
         
            8. cikk
            Alkalmazás
            Ezt a határozatot 2021. április 21-től kell alkalmazni.
         
         
            9. cikk
            Címzettek
            Ennek a határozatnak a tagállamok a címzettjei.
         
         
            Kelt Brüsszelben, 2021. február 11-én.
            
               
                  a Bizottság részéről
               
               Stella KYRIAKIDES
               
                  a Bizottság tagja
               
            
         
         
            (1)  HL L 84., 2016.3.31., 1. o.
         
         
            (2)  A Tanács 2006/88/EK irányelve (2006. október 24.) a tenyésztett víziállatokra és az azokból származó termékekre vonatkozó állategészségügyi követelményekről és a víziállatokban előforduló egyes betegségek megelőzéséről és az azok elleni védekezésről (HL L 328., 2006.11.24., 14. o.).
         
            (3)  A Bizottság 2010/221/EU határozata (2010. április 15.) a tenyésztett víziállatokban és a vadon élő víziállatokban előforduló egyes betegségek hatásának enyhítésére, a 2006/88/EK tanácsi irányelv 43. cikkével összhangban hozott nemzeti intézkedések jóváhagyásáról (HL L 98., 2010.4.20., 7. o.).
         
            (4)  A Bizottság (EU) 2018/1882 végrehajtási rendelete (2018. december 3.) egyes betegségmegelőzési és járványvédelmi szabályoknak a jegyzékbe foglalt betegségek kategóriáira történő alkalmazásáról, valamint a jegyzékbe foglalt betegségek terjedésére nézve számottevő kockázatot jelentő fajok és fajcsoportok jegyzékének megállapításáról (HL L 308., 2018.12.4., 21. o.).
         
            (5)  Az OIE Víziállat-egészségügyi Kódexe és az OIE víziállatok diagnosztikai vizsgálatairól szóló kézikönyve.
         
            (6)  A Bizottság (EU) 2020/2236 végrehajtási rendelete (2020. december 16.) az (EU) 2016/429 és az (EU) 2017/625 európai parlamenti és tanácsi rendeletnek a víziállatokat és bizonyos, víziállatoktól származó állati eredetű termékeket tartalmazó szállítmányok Unióba történő beléptetésére és Unión belüli mozgatására vonatkozó állategészségügyi bizonyítványminták tekintetében történő alkalmazására és az ilyen bizonyítványok hatósági kiállítására vonatkozó szabályok megállapításáról, valamint az 1251/2008/EK rendelet hatályon kívül helyezéséről (HL L 442., 2020.12.30., 410. o.).
         
            (7)  A Bizottság (EU) 2020/2002 végrehajtási rendelete (2020. december 7.) az (EU) 2016/429 európai parlamenti és tanácsi rendelet alkalmazására vonatkozó szabályoknak a jegyzékbe foglalt betegségek uniós szintű bejelentése és a velük kapcsolatos uniós szintű jelentéstétel, az uniós felügyeleti programok és mentesítési programok benyújtásához és a velük kapcsolatos jelentéstételhez és a betegségtől mentes minősítés elismerése iránti kérelemhez kapcsolódó formai követelmények és eljárások, valamint a számítógépes információs rendszer tekintetében történő megállapításáról (HL L 412., 2020.12.8., 1. o.).
      
      
         
            I. MELLÉKLET
            
               A víziállatokat érintő egyes betegségektől mentesnek tekintett és az (EU) 2016/429 rendelet 226. cikkének (3) bekezdésével összhangban engedélyezett nemzeti intézkedések hatálya alá tartozó tagállamok (1)
               és azok részei
            
            
                        Betegség
                     
                     
                        Tagállam
                     
                     
                        Kód
                     
                     
                        A jóváhagyott nemzeti intézkedések hatálya alá tartozó terület földrajzi határai
                     
                  
                        Koi-herpeszvírusbetegség (KHV)
                     
                     
                        Írország
                     
                     
                        IE
                     
                     
                        Az ország egész területe
                     
                  
                        Egyesült Királyság (Észak-Írország)
                     
                     
                        UK(NI)
                     
                     
                        Észak-Írország
                     
                  
                        Pontyfélék tavaszi virémiája (SVC)
                     
                     
                        Dánia
                     
                     
                        DK
                     
                     
                        Az ország egész területe
                     
                  
                        Finnország
                     
                     
                        FI
                     
                     
                        Az ország egész területe
                     
                  
                        Magyarország
                     
                     
                        HU
                     
                     
                        Az ország egész területe
                     
                  
                        Írország
                     
                     
                        IE
                     
                     
                        Az ország egész területe
                     
                  
                        Svédország
                     
                     
                        SE
                     
                     
                        Az ország egész területe
                     
                  
                        Egyesült Királyság (Észak-Írország)
                     
                     
                        UK(NI)
                     
                     
                        Észak-Írország
                     
                  
                        Bakteriális vesebetegség (BKD)
                     
                     
                        Írország
                     
                     
                        IE
                     
                     
                        Az ország egész területe
                     
                  
                        Egyesült Királyság (Észak-Írország)
                     
                     
                        UK(NI)
                     
                     
                        Észak-Írország
                     
                  
                        Fertőző hasnyálmirigy-elhalás (IPN)
                     
                     
                        Finnország
                     
                     
                        FI
                     
                     
                        Az ország területének kontinentális részei
                     
                  
                        Svédország
                     
                     
                        SE
                     
                     
                        Az ország területének kontinentális részei
                     
                  
                        Gyrodactylosis Gyrodactylus salaris (GS)
                     
                     
                        Finnország
                     
                     
                        FI
                     
                     
                        A Tenojoki és a Näätämönjoki vízgyűjtő területei; a Paatsjoki, a Tuulomajoki és az Uutuanjoki vízgyűjtő területei pufferzónának számítanak
                     
                  
                        Írország
                     
                     
                        IE
                     
                     
                        Az ország egész területe
                     
                  
                        Egyesült Királyság (Észak-Írország)
                     
                     
                        UK(NI)
                     
                     
                        Észak-Írország
                     
                  
                        Ostreid herpeszvírus – 1 μνar (OsHV-1 μνar)
                     
                     
                        Írország
                     
                     
                        IE
                     
                     
                        1. kompartment: Sheephaven Bay
                        3. kompartment: Killala Bay, Broadhaven Bay és Blacksod Bay
                        4. kompartment: Streamstown Bay 5. kompartment: Bertraghboy Bay és Galway Bay
                        A. kompartment: Tralee Bay Hatchery
                     
                  
                        Egyesült Királyság (Észak-Írország)
                     
                     
                        UK(NI)
                     
                     
                        Észak-Írország területe, kivéve Dundrum Bay, Killough Bay, Lough Foyle, Carlingford Lough, Larne Lough és Strangford Lough
                     
                  
                        Salmonid alfavírussal (SAV) való fertőződés
                     
                     
                        Finnország
                     
                     
                        FI
                     
                     
                        Az ország területének kontinentális részei
                     
                  
               (1)  A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e melléklet alkalmazásában a tagállamokra való hivatkozásokat úgy kell értelmezni, hogy azok Észak-Írország tekintetében magukban foglalják az Egyesült Királyságot is.
         
      
      
         
            II. MELLÉKLET
            
               A víziállatokat érintő egyes betegségek felszámolására irányuló programmal rendelkező és az (EU) 2016/429 rendelet 226. cikkének (3) bekezdésével összhangban engedélyezett nemzeti intézkedések hatálya alá tartozó tagállamok (1)
               és azok részei
            
            
                        Betegség
                     
                     
                        Tagállam
                     
                     
                        Kód
                     
                     
                        A jóváhagyott nemzeti intézkedések hatálya alá tartozó terület földrajzi határai
                     
                  
                        Bakteriális vesebetegség (BKD)
                     
                     
                        Svédország
                     
                     
                        SE
                     
                     
                        Az ország területének kontinentális részei
                     
                  
                        Fertőző hasnyálmirigy-elhalás (IPN)
                     
                     
                        Svédország
                     
                     
                        SE
                     
                     
                        Az ország területének tengerparti részei
                     
                  
               (1)  A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e melléklet alkalmazásában a tagállamokra való hivatkozásokat úgy kell értelmezni, hogy azok Észak-Írország tekintetében magukban foglalják az Egyesült Királyságot is.
         
      
      
         
            III. MELLÉKLET
            
               Azon betegségekre fogékony víziállatfajok, amelyekre vonatkozóan egyes tagállamok (1)
               az (EU) 2016/429 rendelet 226. cikkének (3) bekezdésével összhangban nemzeti intézkedéseket fogadtak el
            
            
                        Betegség
                     
                     
                        Betegségre fogékony fajok
                     
                  
                        Koi-herpeszvírusbetegség (KHV)
                     
                     
                        Az (EU) 2018/1882 végrehajtási rendelet mellékletében szereplő táblázat 3. oszlopában megadottak szerint
                     
                  
                        Pontyfélék tavaszi virémiája (SVC)
                     
                     
                        Pettyes busa (Aristichthys nobilis), ezüstkárász (Carassius auratus), kárász (Carassius carassius), amur (Ctenopharyngodon idellus), ponty és koi ponty (Cyprinus carpio), fehér busa (Hypophthalmichthys molitrix), harcsa (Silurus glanis), compó (Tinca tinca), jászkeszeg (Leuciscus idus)
                     
                  
                        Bakteriális vesebetegség (BKD)
                     
                     
                        A Salmonidae családba tartozó valamennyi faj
                     
                  
                        Fertőző hasnyálmirigy-elhalás (IPN)
                     
                     
                        Pataki szajbling (Salvelinus fontinalis), sebes pisztráng (Salmo trutta), lazac (Salmo salar), csendes-óceáni lazac (Oncorhynchus spp.), nagy maréna (Coregonus lavaretus)
                        
                     
                  
                        Gyrodactylosis Gyrodactylus salaris (GS)
                     
                     
                        Lazac (Salmo salar), szivárványos pisztráng (Oncorhynchus mykiss), sarki pisztráng (Salvelinus alpinus), észak-amerikai pataki szajbling (Salvelinus fontinalis), pénzes pér (Thymallus thymallus), észak-amerikai tavipisztráng (Salvelinus namaycush), sebes pisztráng (Salmo trutta) és az e fajokkal érintkezésbe kerülő minden más faj
                     
                  
                        Ostreid herpeszvírus 1 μνar (OsHV-1 μvar)
                     
                     
                        Csendes-óceáni osztriga (Crassostrea gigas)
                     
                  
                        Salmonid alfavírussal (SAV) való fertőződés
                     
                     
                        Lazac (Salmo salar), szivárványos pisztráng (Oncorhynchus mykiss), sebes pisztráng (Salmo trutta)
                     
                  
               (1)  A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e melléklet alkalmazásában a tagállamokra való hivatkozásokat úgy kell értelmezni, hogy azok Észak-Írország tekintetében magukban foglalják az Egyesült Királyságot is